கேள்வி: காசிராகி பார்மைலேற்றம் குறித்து விரிவாக சொல்லுங்கள்.
பதில்: காசிராகி பார்மைலேற்றம் (''Casiraghi formylation'') என்பது பீனால் மற்றும் பாராபார்மால்டிகைடு இருந்து ஒரு சாலிசிலால்டிகைடை உருவாக்கும் கரிம வேதியியல் தொகுப்பு வினையாகும். இந்த வினைக்கு வலுவான பிரான்சுடெட்டு காரமும் பலவீனமான இலூயிசு அமிலமும் தேவைப்படுகிறது. மேலும் இவ்வினை ஒரு மெத்தனால் இணை விளைபொருளைத் தருகிறது. :(H2CO)2n + nB + nLA + nHArOH → nHC(=O)ArOH + n[HB][LA:OMe] முறையாக, இவ்வினை கான்னிசரோ வினை வினையை பிரீடெல்-கிராஃப்ட்சு அசைலேற்ற வினையுடன் இணைக்கிறது. காசிராகியின் 1978 ஆம் ஆண்டு அசல் வாய்ப்பாட்டில், கிரிக்னார்டு வினைப்பொருட்கள் தடைசெய்யப்பட்ட காரமாகவும் இலூயிசு அமிலமாகவும் செயல்பட்டன. டிரை எத்திலமைன் போன்ற நைட்ரசன் காரத்துடன் MgCl2 சேர்மத்தைப் பயன்படுத்தும் போது, ​​இந்த வினை காசுனாட்டி-சுகட்டெபோல் பார்மைலேற்ற வினை என்றும் அழைக்கப்படுகிறது. டோகோபெரோல் வழிப்பெறுதிகளின் தயாரிப்பில் காசிராகி பார்மைலேற்ற வினை பயன்படுத்தப்படுகிறது.